text: Shillong:U nongïalam ba hakhmat eh jong ka seng BJP Meghalaya State u Bah J A Lyngdoh u la phah shithi iehnoh kam sha u State President ka BJP Meghalaya Pradesh u Bah Ernest Mawrie da kaba ong ba naduh kane ka sngi ba-ar u la iehnoh ïa ka parti mardor.
text: #000002
text: Ha ka shithi u la ong ba ka daw ba kongsan ka jingiehnoh kam kadei namar mynta la kumba 4 snem shiteng u la shah kyntait, bym shah kheiñ snep bad shah pynlehraiñ (insulted) bad shah beh ne shah kyntait na ka party, ym tang shisien ne arsien hynrei manla ka por bad sa shisien pat.
text: #000003
text: “Nga la trei shaphrang ki kam na ka bynta ka bha ka miat ka parti bad barabor nga la trei ban kyntiew ïa ki jingshongdor ka parti naduh ba nga la pynïasoh ha u snem 2016. Nga la ïohi ka lad ba ka parti ka la wanrah shaphang kiba bha bad jingkiew ka jylla jong ngi. Ka kam kaba eh bad kaba pher ka long ka jingaiti sha nga da u Nalin Kohli Ji bad u Ram Madhav Ji ban pyrshang bad tan ïa ki MLA kiba paw ban pynïasoh bad ka BJP ha shwa ka ilekshon 2018 kaba la leh da nga ha ka jinglah jong nga ha kaba ki 4 ngut ki MLA kum u Bah Sanbor Shullai, u Bah A. L Hek, Bah Robinius Syngkon bad u Bah Justin Dkhar ki la pynïasoh. Hynrei kaba dangshen bad ka jingkylla ki jingjia ka la pynlong ïa nga ban thoh shithi iehnoh kam,” ong u Bah J A Lyngdoh.
text: #000004
text: U la ong, “Ki don bun ki daw na ka bynta kane ha kaba hapoh ka jingïalam u Bah Mawrie kum u President ka party, nga sngewduh jingkyrmen bad kumjuh ka jingsngew shah shet kylla. Kane ka sakhi na ka jingïai shah ïa u paralok ka parti u Bah Rocky Hek kum u kyrtong na ka 17th North Shillong hadien ka jingshah rem jong nga. Sa shisien pat nga la sdang ka jingïalang bad ïakren bad phi hynrei kam shym longkam. Hadien ba u Bah Rocky Hek u la iehnoh kam mynta u snem, nga la pyrshang biang ban ong ba dei ban khot jingïalang hynrei kane ruh khlem treikam,” ong u Bah Lyngdoh.
text: #000005
text: “Kaei kaba sngewsih eh bad kaba kyndit ïa ka jingshaniah jong nga ha ka parti ka dei ka jingshisha ba katto katne ki dkhot ka party bad maphi phi wanrah pynban ïa ka kyrteng u Bah Martamlin Pyrbot kum u kyrtong bad la donlang ha ka ban thaw ïa ka 17th North Mandal Committee ha kaba sngew long ïashrut namar ka Mandal Committee ba la thaw manga, kaba la pynlong ban pynskhem ha ka 17th North Shillong la pyndam da ki juh ki briew ha ka khyllipmat kaba khatduh. La pyntip ïa nga da u Bah Sanbor Shullai ba la ïathuh ïa u ba um dei ban poi sha ka ïingsah jong nga ban pynskhem. Kane kadei ka kam ka bym pynsuk bad sngew kutlad ïa nga halade, ki nongkyrshan jong nga bad ki Karyakartas,” ong u Bah JA.U la ong ba kane kan dei ka jingsdang thymmai jong u bad ong ruh ba um lah ban duh ban ai khublei ïa u Bah Shibun Lyngdoh, u President barim ka BJP u ba la ai jingshaniah da ka thong bad jingïohi jingai.
text: #000006
text: “Ka jingïohi ka rukom synshar kaba bha ha kaba nga la ïoh ban rah bun ki mat bad ki nongïalam ka SengKmie da kaba ïeng na ka bynta ka kynhun ki Khristan hadien ba ïa ka sngi Good Governance bad Digital Day la thmu pynhab ha ka sngi Christmas na ka bynta ki Khristan. Ha kaba kane ka la ïalam ban ïoh rakhe ïa ka sngi khrismas ha ka shi taïew ha ka jaka tang ha ka sngi 25 tarik marwei bad kumjuh ka jingkhang bam doh masi, kiba dei ki kam kiba nga la jer kyrteng khyndiat ha ka por ba don ha ka BJP. Kane ka la long namar ka mon babha bad ka jingïatreilang bad u Bah Shibun ba ngi kum ka parti ki la lah ban heh ban san.Nga ai khublei ruh ïa u Nalin Kohli Ji, u Ram Madhav Ji, u Ram Lal Ji, u Ajay Jamwal Ji bad u Jagdamba Ji ïa ki jinghikai, ïalam bad kyrshan ha ka por ba ïasoh bad ka parti. Ki la hikai ïa nga ki jingdonkam ban long kiba khuid ha ka kheiñ ka diah kaba la ïarap shibun ha ki jingshim rai jong nga,” u la ong.
text: #000007
text: Pynbna ha u , ka dor kaba jem shibun
  Haba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun.
text: #000011